recursal/SuperWikiNEXT-32B huggingface dataset:
ภาพจับหน้าจอของคำขวัญ
**ผู้ชนะย่อมไม่เสพยา** (อังกฤษ: Winners Don't Use Drugs) เป็นคำขวัญต่อต้านยาเสพติด ซึ่งรวมอยู่ในเกมตู้ (arcade game) ทุกประเภทที่นำเข้าในอเมริกาเหนือเป็นเวลา 11 ปีตั้งแต่ ค.ศ. 1989 จนถึง ค.ศ. 2000 คำขวัญนี้ปรากฏบนหน้าจอในช่วงแอตแทรกต์โมด (attract mode) ของเกม

ข้อความดังกล่าวมีต้นคิด คือ วิลเลียม เอส. เซสชันส์ (William S. Sessions) อธิบดีเอฟบีไอ ผู้ซึ่งมีชื่อปรากฏบนจอไปพร้อมกับตัวคำขวัญ เซสชันส์ทำความตกลงกับรอเบิร์ต เฟย์ (Robert Fay) นายกสมาคมเครื่องเล่นอเมริกัน (American Amusement Machine Association) ซึ่งเป็นผลให้ผู้ผลิตเกมตู้จำนวน 20 รายยอมเพิ่มคำขวัญข้างต้นเข้าไว้ในเกม คำขวัญนี้เปิดตัวอย่างเป็นทางการ ณ วันที่ 10 มกราคม ค.ศ. 1989 โดยมีการแสดงเกมรายใหญ่สามรายที่ได้เพิ่มคำขวัญเข้าไปแล้วต่อสื่อมวลชน หลายปีต่อมา มีการรณรงค์ทำนองเดียวกัน ใช้ชื่อว่า "จงใช้ซ้ำ อย่านำไปทิ้งขว้าง!" (Recycle It, Don't Trash It!) แต่แม้เซสชันส์จะพ้นจากตำแหน่งหน้าที่ในเอฟบีไอไม่กี่ปีให้หลัง คำขวัญของเขาก็ยังปรากฏในเกมใหม่ ๆ และกลายเป็นสัญลักษณ์ประจำเกมตู้แห่งคริสต์ทศวรรษ 1990 ในสหรัฐ

ในวัฒนธรรมร่วมสมัย
------------------

มีการล้อเลียนคำขวัญนี้หลายครั้ง เช่น ในเครือข่ายเอกซ์บอกซ์ไลฟ์อาร์เคด/เพลย์สเตชัน (Xbox Live Arcade/PlayStation Network) ที่ชื่อ *สกอตต์พิลกริมเวอร์ซัสเดอะเวิลด์: เดอะเกม* (Scott Pilgrim vs. the World: The Game) ปรากฏข้อความ "คนชนะเขาไม่กินเนื้อกันหรอก" (Winners Don't Eat Meat) หรือในภาพยนตร์ *ป่วนฮาโลกอนาคต* (Futurama) มีข้อความว่า "คนชนะเขาไม่เล่นวิดีโอเกมกันหรอก" (Winners don't play video games)

อ้างอิง
-------

1. 1 2 3 4  Sean Hutchinson (19 August 2015). "How the F.B.I. Made 'Winners Don't Use Drugs' the Arcade Motto of the '90s". *Inverse*.
2. ↑  Narcisse, Evan. "Maybe If You Knew the Science… : Scott Pilgrim Vs. The World The Game Review" – โดยทาง techland.time.com.
3. ↑  "Futurama season 6 episode 17 review: Law And Oracle". *Den of Geek*. 11 July 2011.
**ชะคราม** หรือ **ช้าคราม** (ชื่อวิทยาศาสตร์:  *Sueda maritima*) เป็นพืชล้มลุก พบทั่วไปตามชายฝั่งทะเล ที่น้ำเค็มขึ้นถึง ในไทยพบมากที่จังหวัดสมุทรสาครสมุทรสงครามและจังหวัดเพชรบุรีเป็นพืชทนเค็ม กิ่งก้านอวบน้ำ ใบแคบยาว พองกลม ปลายแหลมมีนวลจับขาว จำนวนมาก สีเขียวอมฟ้า ใบมีรสเค็ม ออกดอกตามซอกใบ ชะคราม ใช้เป็นดัชนีชี้วัดความเค็มของดินได้ โดยชะครามที่ขึ้นในดินเค็ม ใบออกสีม่วงแดง ส่วนต้นที่ขึ้นในดินจืด ใบจะออกสีน้ำเงิน

ในจังหวัดชายทะเลของไทย นำยอดไปแกงกะทิ รับประทานได้เช่น แกงใส่ปู หอยแครง แกงส้ม ยำ กินกับน้ำพริกหรือใส่ในไข่เจียว ใช้เป็นยาแก้ท้องผูก ใบชะครามก่อนนำมารับประทานต้องทำให้สุกก่อน โดยรูดเฉพาะใบนำไปต้มแล้วบีบน้ำออกจนหมดรสเค็ม ชาวมอญใช้ใบชะครามทำอาหารได้หลายอย่าง ใบใช้ทำอาหารได้หลายอย่าง เช่น ยำชะครามปูทะเล แกงเลียง แกงคั่วกับปูทะเลหรือกุ้ง ห่อหมกชะครามโดยใช้ชะครามแทนใบยอ แกงส้ม ลวกกะทิกินกับน้ำพริกหรือปลาร้าหลน ใช้ทำขนมแบบเดียวกับขนมกล้วยโดยใช้ใบชะครามแทนกล้วย รากใช้เป็นยาบำรุงกระดูก แก้พิษฝี

ใบและต้นของชะคราม

อ้างอิง
-------

1. 1 2  องค์ บรรจุน. ข้างสำรับมอญ. กรุงเทพฯ: มติชน. 2557
2. ↑  สิริรักษ์ บางสุด. โอ้ชะครามรสเร้นลับจากผักพื้นบ้านของชาวเล. ครัว. ปีที่ 20 ฉบับที่ 237 มีนาคม พ.ศ. 2557 หน้า 89 - 93

* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 219

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Suaeda maritima***
**จูเซปเป รอสซี** (อิตาลี: *Giuseppe Rossi*; เกิด 1 กุมภาพันธ์ ค.ศ. 1987) เป็นอดีตนักฟุตบอลตำแหน่งกองหน้า

ชีวิตวัยเยาว์
-------------

รอสซีเป็นอิตาเลียนอเมริกันโดยกำเนิดจากพ่อแม่ชาวอิตาเลียนซึ่งอพยพไปตั้งรกรากในสหรัฐอเมริกา ณ เมืองทีเน็ค, นิวเจอร์ซีย์ พ่อของเขา แฟร์ดินานโด รอสซี เป็นโค้ชให้กับทีมซอคเกอร์และเป็นอาจารย์สอนวิชาภาษาอิตาเลียนและภาษาสเปนให้กับโรงเรียนคลิฟตัน ไฮ สคูล ส่วนแม่ของเขา เคลโอนิลเด รอสซี เป็นครูสอนภาษาอยู่ที่คลิฟตัน

ประวัติการค้าแข้ง
-----------------

### ช่วงเริ่มอาชีพ

เมื่อได้รับข้อเสนอจากทีมเยาวชนปาร์ม่า รอสซีและพ่อของเขาจึงย้ายกลับมาอยู่ที่อิตาลี ก่อนที่แมนเชสเตอร์ยูไนเต็ด จะซื้อสัญญาของเขาเมื่ออายุได้ 17 ปี

ช่วงต้นฤดูกาล พรีเมียร์ลีก 2006-07 รอสซีย้ายไปอยู่กับนิวคาสเซิ่ล ยูไนเต็ดด้วยสัญญายืมตัวจนถึง 1 มกราคม 2007 และประเดิมสนามในวันที่ 24 กันยายน 2006

ก่อนที่จะย้ายกลับไปสู่ปาร์ม่าด้วยสัญญายืมตัวจนจบฤดูกาล โดยรอสซี่สามารถระเบิดตาข่ายได้ถึง 9 ประตู จาก 19 เกม ช่วยให้ปาร์ม่ารอดตกชั้นอย่างเหลือเชื่อ

### บิยาร์เรอัล

เดือนกรกฎาคม 2007 แมนเชสเตอร์ยูไนเต็ดยืนยันการขายรอสซีไปให้กับบิยาร์เรอัลในสเปน ด้วยค่าตัว 6.6 ล้านยูโร และที่นี่รอสซีก็กลายเป็นหัวหอกตัวหลักและสตาร์ประจำทีมตั้งแต่ฤดูกาลแรก

ระดับนานาชาติ
-------------

ในปี 2006 รอสซีได้รับเชิญจากบรู๊ซ อารีน่า โค้ชทีมชาติสหรัฐอเมริกาในขณะนั้น ให้เข้าร่วมแคมป์ฝึกซ้อมก่อนศึกฟุตบอลโลก 2006 แต่รอสซีได้ปฏิเสธไป เนื่องจากเขาต้องการเล่นให้กับอิตาลี

เขาได้ลงเล่นให้กับอิตาลีตั้งแต่ชุด U-16 ไปจนถึง U-21 ก่อนที่จะได้ลงเล่นในศึกยูโร U-21 และคว้าสิทธิ์ไปเล่นโอลิมปิกเกมส์ 2008 ได้สำเร็จ ซึ่งในศึกโอลิมปิก รอสซียิงได้ 4 ประตู กลายเป็นดาวซัลโวสูงสุดของรายการ แม้จะไปถึงแค่รอบก่อนรองชนะเลิศเท่านั้น

มาร์เชลโล ลิปปี้ เทรนเนอร์ทีมชาติอิตาลีชุดใหญ่ได้เรียกตัวเขามาติดทีมในเดือนกันยายน 2008 เพื่อทำศึกฟุตบอลโลก 2010 รอบคัดเลือกโซนยุโรป โดยได้ประเดิมสนามในเกมเสมอ 0-0 กับบัลแกเรีย ก่อนที่รอสซี่จะทำประตูแรกในทีมชาติได้ในเกมอุ่นเครื่องกับไอร์แลนด์เหนือเมื่อเดือนมิถุนายน 2009

### ประตูในนามทีมชาติ

*Scores and results list. Italy's goal tally first.*

| # | Date | Venue | Opponent | Score | Result | Competition |
| --- | --- | --- | --- | --- | --- | --- |
| 1 | 06 มิถุนายน 2009 | อิตาลี Arena Garibaldi, ปิซ่า, อิตาลี | ธงชาติไอร์แลนด์เหนือ ไอร์แลนด์เหนือ | **1**-0 | 3-0 | Friendly |
| 2 | 15 มิถุนายน 2009 | แอฟริกาใต้ Loftus Versfeld Stadium, พรีทอเรีย, แอฟริกาใต้ | ธงชาติสหรัฐ สหรัฐ | 1-1 | 3-1 | 2009 FIFA Confederations Cup |
| 3 | 3-1 |
|

เกียรติยศ
---------

แมนเชสเตอร์ยูไนเต็ด
* ลีกคัพ: ลีกคัพรอบชิงชนะเลิศ 2006

อ้างอิง
-------

1. ↑  Andrea Canales (November 30, 2005). "My Country, 'Tis of Thee". *Canales*. ESPNsoccernet. คลังข้อมูลเก่าเก็บจากแหล่งเดิมเมื่อ 2007-10-17. สืบค้นเมื่อ August 2, 2007.

แหล่งข้อมูลอื่น
---------------

* Giuseppe Rossi - Official Website
* Villareal Official squad profile เก็บถาวร 2008-08-01 ที่ เวย์แบ็กแมชชีน
* BBC profile เก็บถาวร 2007-09-14 ที่ เวย์แบ็กแมชชีน
* Goal.com profile เก็บถาวร 2007-10-13 ที่ เวย์แบ็กแมชชีน
คลองหัวลำโพงใต้ทางพิเศษเฉลิมมหานคร
สถานีรถไฟกรุงเทพและสถานีรถไฟหัวลำโพง พ.ศ. 2489 เห็นคลองหัวลำโพงด้านล่างของภาพ
สะพานเฉลิมเดช 57 ข้ามคลองหัวลำโพงที่ปลายถนนสี่พระยา หรือแยกสามย่านในปัจจุบัน
**คลองหัวลำโพง** เป็นคลองขุดในท้องที่เขตคลองเตย กรุงเทพมหานคร

ประวัติ
-------

เมื่อ พ.ศ. 2400 ในรัชสมัยของพระบาทสมเด็จพระจอมเกล้าเจ้าอยู่หัว มีการตั้งสถานกงสุล และตั้งห้างค้าขายมากขึ้น ทั้งกงสุลอังกฤษ ฝรั่งเศส อเมริกา และนายห้างต่างประเทศได้ร้องว่า เรือสินค้าที่ต้องขึ้นมาถึงกรุงเทพนั้นเสียเวลามาก เพราะแม่น้ำคดเคี้ยวและน้ำยังไหลเชี่ยวในฤดูน้ำหลาก หากลงไปตั้งห้างแถวปากคลองพระโขนง แล้วขุดคลองลัดมาเชื่อมกับคลองผดุงกรุงเกษมจะสะดวกขึ้นมาก พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้เจ้าพระยาทิพากรวงศมหาโกษาธิบดี (ขำ บุนนาค) เป็นแม่กอง ขุดคลองแยกจากคลองผดุงกรุงเกษม ผ่าทุ่งหัวลำโพงเป็นเส้นตรงไปบรรจบคลองพระโขนงที่ใกล้ปากคลอง แล้วนำดินขึ้นมาถมด้านเหนือเพียงด้านเดียว พูนดินเป็นถนนคู่ขนานกันไป เรียกกันว่า **คลองตรง** และ *ถนนตรง* แต่ชาวบ้านเรียกกันว่า "คลองหัวลำโพง" และ "ถนนหัวลำโพง" ตามลำดับ อาจถือได้ว่าถนนตรง (ต่อมาคือถนนพระรามที่ 4) เป็นถนนเส้นแรกของไทยก่อนเปิดใช้ถนนเจริญกรุง 2 ปี

ต่อมาในสมัยรัฐบาลจอมพลสฤษดิ์ ธนะรัชต์ ได้มีการขยายถนนพระรามที่ 4 และยกเลิกเส้นทางรถไฟสายปากน้ำ เป็นผลทำให้คลองหัวลำโพงที่ขนานอยู่ริมถนนต้องถูกถมทิ้งพร้อมกับทางรถไฟสายปากน้ำเพื่อขยายถนน ซึ่งทำให้ถนนพระรามที่ 4 มีขนาดกว้างใหญ่อย่างที่เห็นในปัจจุบันนี้ และก่อให้เกิดถนนสายใหม่คือ ถนนทางรถไฟสายเก่าปากน้ำ ซึ่งมีจุดเริ่มต้นตั้งแต่บริเวณตลาดคลองเตย ไปบรรจบกับถนนสุขุมวิทบริเวณทางแยกต่างระดับพิพิธภัณฑ์ช้างเอราวัณ จังหวัดสมุทรปราการ 

คลองหัวลำโพงในปัจจุบันเริ่มต้นตั้งแต่คลองไผ่สิงโตที่ไหลลงไปเชื่อมกับคลองหัวลำโพง ผ่านบริเวณตลาดคลองเตย ชุมชนพัฒนาใหม่ มีถนนเกษมราษฎร์ที่ตัดผ่าน เลียบไปกับถนนริมทางรถไฟปากน้ำ มีทางพิเศษเฉลิมมหานครคร่อมคลองอยู่ ไปบรรจบกับคลองพระโขนงบริเวณวัดสะพาน

ในปี พ.ศ. 2565 คลองหัวลำโพง เป็นคลองที่มีปัญหาไม่สะอาดและมีกลิ่นเน่าเหม็นอย่างรุนแรง นายชัชชาติ สิทธิพันธุ์ ผู้ว่าราชการกรุงเทพมหานคร เลือกคลองหัวลำโพง ระยะทาง 1 กิโลเมตร เป็นต้นแบบในการแก้ไขแม่น้ำลำคลองของกรุงเทพมหานคร

อ้างอิง
-------

1. ↑  โรม บุนนาค. "ถนนตรง คลองตรง ถนนขวาง คลองขวาง อยู่ที่ไหน! ถนนราชดำริเคยปลูกมะพร้าวริมถนน!!". ผู้จัดการออนไลน์.
2. ↑  "'อิศรา' สุ่ม 7 จุด 'คลองหัวลำโพง' เน่าเสีย-กลิ่นเหม็น รับแผนพัฒนากรุง 100 วัน น้ำต้องใส". สำนักข่าวอิศรา.
3. ↑  "ชัชชาติ ประชุมสอท. ใช้คลองหัวลำโพง เป็นต้นแบบ เนรมิตเวนิสตะวันออก". ข่าวสด.
พระชลธารวินิจฉัย (ฉุน ชลานุเคราะห์) หรือกัปตันฉุน แม่กองขุดคลองนครเนื่องเขต
**คลองนครเนื่องเขต** ขุดขึ้นตามพระราชประสงค์ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เพื่อช่วยย่นระยะทางระหว่างเมืองบางกอกและฉะเชิงเทรา

คลองเริ่มขุดตั้งแต่ปี พ.ศ. 2419 แล้วเสร็จปีถัดมา โดยทรงพระราชดำริว่าทางคลองแสนแสบจากกรุงเทพฯ ถึงเมืองฉะเชิงเทรานั้นยังมีที่อ้อมไกลอยู่ จึงมีพระบรมราชโองการดำรัสให้สมเด็จเจ้าพระยาบรมมหาศรีสุริยวงศ์ แต่งตั้งเจ้าพนักงานขุดคลอง ตั้งแต่ศาลากลางคลองแสนแสบตรงไปถึงปลายคลองท่าไข่ แขวงเมืองฉะเชิงเทรา ซึ่งสมเด็จเจ้าพระยาบรมมหาศรีสุริยวงศ์ ตั้งให้พระชลธารวินิจฉัย (ฉุน ชลานุเคราะห์) เป็นแม่กองได้ลงมือขุดตั้งแต่วันพุธเดือน 7 แรม 1 ค่ำ ปีชวด อัฐศกศักราช 1238 ตรงกับปีพ.ศ. 2419 ถึงวันพุธ เดือน 3 แรม 10 ค่ำ ปีฉลู นพศกศักราช 1239 ตรงกับปีพ.ศ. 2420 แล้วทรงพระกรุณาโปรดเกล้าฯ ให้พระยาวิเศษฤๅไชย ผู้ว่าราชการเมืองฉะเชิงเทรา จัดการเป็นพระราชพิธีเปิดคลอง ณ วันพุธ เดือน 4 แรม 2 ค่ำ ปีฉลู นพศกศักราช 1239 วันรุ่งขึ้นอ่านประกาศพระบรมราชโองการเปิดคลองนี้เป็นพระฤกษ์ให้มหาชนไปมาต่อไป พระราชทานนามว่า"คลองนครเนื่องเขตร์" ซึ่งมีความหมายว่าสุดเขตพระนคร เป็นคลองยาว 530 เส้น 10 วา หรือ 21.2 กิโลเมตร กว้าง 6 วา ลึก 4 ศอก เนื้อที่นาสองฝั่งคลอง 32,400 ไร่ สิ้นพระราชทรัพย์ 924 ชั่ง 5 ตำลึง หรือ 73,940 บาท 

คลองนครเนื่องเขตแยกจากคลองแสนแสบในเขตหนองจอก กรุงเทพมหานคร ไปสิ้นสุดที่แม่น้ำบางปะกง ตำบลคลองนครเนื่องเขต อ.เมืองฉะเชิงเทรา จ.ฉะเชิงเทรา ตลอดสองฝั่งคลองเรียงรายไปด้วยสุเหร่าและวัดเป็นจำนวนมาก ปัจจุบันได้ใช้เป็นคลองระบายน้ำในช่วงหน้าฝน เป็นเส้นทางคมนาคม และยังเป็นแหล่งท่องเที่ยวสำคัญของฉะเชิงเทรา มีตลาดโบราณคลองนครเนื่องเขตซึ่งมีอายุกว่าร้อยปีอยู่บริเวณที่คลองมาบรรจบกับแม่น้ำบางปะกง

ชาวบ้านบางคนเรียกคลองสายนี้ว่า คลองแสนแสบขุดใหม่

อ้างอิง
-------

1. ↑  "ประวัติความเป็นมาคลองนครเนื่องเขต"[*ลิงก์เสีย*] อบต. คลองนครเนื่องเขต อ.เมือง จ.ฉะเชิงเทรา
2. ↑  "ตลาดโบราณนครเนื่องเขต"[*ลิงก์เสีย*] ท่องเที่ยวผู้จัดการออนไลน์ 12 มีนาคม พ.ศ. 2555
3. ↑  "คลองนครเนื่องเขตร์"[*ลิงก์เสีย*]การขุดคลองเชื่อมในลุ่มแม่น้ำบางปะกง ระหว่างปีพ.ศ. 2420-พ.ศ. 2450
**ภาษาอังกฤษสมัยกลาง** (อังกฤษ: Middle English หรือย่อเป็น ME) เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ เป็นภาษาที่ใช้สื่อสารตั้งแต่สมัยชาวนอร์มันพิชิตอังกฤษใน ค.ศ. 1066 และช่วงหลังของศตวรรษที่ 15 อย่างไรก็ตาม ช่วงเวลาที่มีการพูดภาษานี้ยังขาดความแน่นอนเพราะนักวิชาการมีความเห็นไม่ตรงกัน แต่พจนานุกรมภาษาอังกฤษของออกซ์ฟอร์ดได้ระบุว่ามีการพูดจาก ค.ศ. 1150 ถึง 1500 นอกจากนี้ ช่วงหลังศวรรษที่ 15 เป็นสมัยที่ภาษาอังกฤษในลอนดอนมีการเขียนตามมาตรฐานแชนเซอรี (Chancery Standard) โดยมาตรฐานนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ แต่ช่วงหลังศตวรรษที่ 15 ถึง ค.ศ. 1650 ภาษาที่ใช้สื่อสารในแคว้นอังกฤษถือว่าเป็น ภาษาอังกฤษสมัยใหม่ตอนต้น (Early Modern English) 

ภาษาอังกฤษสมัยกลางมีความแตกต่างกับภาษาอังกฤษเก่าตรงที่ ภาษาอังกฤษเก่าได้ใช้มาตรฐานการสะกดตามภาษาแซกซอนตะวันตกตอนปลาย เป็นมาตรฐานสมัยก่อนชาวฝรั่งเศสนอร์มันได้ยึดครองอังกฤษ จากนั้น ภาษาอังกฤษก็เริ่มมีการสะกดหลายรูปแบบ (และมีภาษาถิ่นอีกหลายภาษาด้วย) อย่างไรก็ตาม ความหลากหลายในการสะกดเหล่านี้ ไม่ได้แสดงถึงรูปแบบของภาษาที่ชาวอังกฤษใช้สื่อสารก่อน ค.ศ. 1066 แต่กลับแสดงให้เห็นว่า เวสเซ็กซ์ไม่ได้เป็นสถานที่เดียวที่ผลิตเอกสารและวรรณกรรมภาษาอังกฤษ เพราะยังมีเมืองอื่นอีกที่มีการเขียนภาษาอังกฤษแต่เขียนตามสำเนียงตนเอง เมื่อเวลาผ่านไป เมืองต่าง ๆ เช่น นอร์ทธัมเบรีย อีสต์แองกเลีย และลอนดอน ก็ค่อย ๆ กลายเป็นศูนย์กลางของการตีพิมพ์เอกสารหรือวรรณกรรมภาษาอังกฤษ โดยมีรูปแบบการเขียนการสะกดที่ต่างกัน

ในสมัยเดียวกัน ภาษาอังกฤษสำเนียงนอร์ธัมเบรีย ซึ่งมีการพูดในภาคตะวันออกเฉียงใต้ของสกอตแลนด์ ได้มีวิวัฒนาการเป็นภาษาสกอตส์ในปัจจุบัน

อ้างอิง
-------

1. ↑  Simon Horobin, *Introduction to Middle English*, Edinburgh 2016, s. 1.1.
2. ↑  "Middle English–an overview - Oxford English Dictionary". *Oxford English Dictionary* (ภาษาอังกฤษแบบอเมริกัน). 2012-08-16. คลังข้อมูลเก่าเก็บจากแหล่งเดิมเมื่อ 2012-09-17. สืบค้นเมื่อ 2016-01-04.
|  |
| --- |
|  เส้นเวียนก้นหอยลอการิทึมที่มีระยะช่วงเกลียว 10 องศา |
|  หอยงวงช้างเป็นเส้นเวียนก้นหอยลอการิทึม |
|  พายุไซโคลนบริเวณความกดอากาศต่ำเย็น นอกชายฝั่งตะวันตกเฉียงใต้ของไอซ์แลนด์ (4 กันยายน 2003) ทิศทางการเวียนจะกลับกันในซีกโลกเหนือ และ ซีกโลกใต้ |
|  ดาราจักรน้ำวน เป็นดาราจักรชนิดก้นหอยที่เป็นที่รู้จักดี |

**เส้นเวียนก้นหอยลอการิทึม** (logarithmic spiral) เป็นเส้นเวียนก้นหอยประเภทหนึ่งที่พบได้ทั่วไปในธรรมชาติ อาจเรียกอีกอย่างว่า **เส้นเวียนก้นหอยมุมเท่า** (equiangular spiral) หรือ **เส้นเวียนก้นหอยแบร์นุลลี** (Bernoulli spiral) โดยตั้งชื่อตาม ยาค็อพ แบร์นุลลี นักคณิตศาสตร์ชาวสวิส ในคริสต์ศตวรรษที่ 17

คำนิยาม
-------

ในระบบพิกัดเชิงขั้ว (*r*, θ) เขียนได้เป็น

{\displaystyle r=ae^{b\theta }\,}
เส้นโค้งที่ได้นี้จะเรียกว่าเป็นเส้นเวียนก้นหอยลอการิทึม โดยที่ *e* คือ ค่าคงตัว e และ *a* และ *b* เป็นค่าคงที่จำนวนจริง เนื่องจาก *r* คือระยะห่างจากจุดกำเนิด *a* จึงต้องมีค่าเป็นบวกเท่านั้น แต่ *b* อาจเป็นค่าบวกหรือลบก็ได้ ค่า b เป็นบวกจะทำให้เกลียวเวียนไปทางซ้ายขณะที่เคลื่อนออกจากศูนย์กลาง และค่า b เป็นลบจะทำให้เกลียวเวียนไปทางขวา บางครั้งคำนิยามก็จำกัดอยู่ที่ *b* > 0 เนื่องจากสามารถเปลี่ยนการเวียนซ้ายมาเป็นเวียนขวาได้ด้วยการพลิก หาก *b* = 0 จะได้เป็นรูปวงกลมที่มีรัศมีเป็น *a*

สูตรยังเขียนอีกแบบได้ว่า

{\displaystyle \theta ={\frac {1}{b}}\log {\frac {r}{a}}}
ในอดีตลอการิทึมเป็นที่รู้จักก่อนฟังก์ชันเลขชี้กำลัง ดังนั้นจึงถูกเรียกในชื่อ "เส้นเวียนก้นหอยลอการิทึม" เมื่อ *b* เป็นบวก (หรือลบ) θ จะเล็กลง (หรือใหญ่ขึ้น) ถ้า *r* เข้าใกล้ 0 ดังนั้นจึงหมุนวนอย่างไม่สิ้นสุดที่ใกล้จุดศูนย์กลาง

อาจเขียนรูประบบพิกัดคาร์ทีเซียนได้เป็น

{\displaystyle x(\theta )=r\cos \theta =ae^{b\theta }\cos \theta \,}
{\displaystyle y(\theta )=r\sin \theta =ae^{b\theta }\sin \theta \,}

เส้นเวียนก้นหอยทอง
------------------

 รูปสี่เหลี่ยมทอง และเส้นเวียนก้นหอยทอง
เส้นเวียนก้นหอยทอง เป็นเส้นเวียนก้นหอยลอการิทึมชนิดหนึ่งที่เกี่ยวข้องกับอัตราส่วนทอง φ

โดยจะได้เมื่อค่าคงที่ *b* เท่ากับ

{\displaystyle |b|={\frac {\log \phi }{\pi /2}}\approx 0.30634896253}
โดยให้ *r* = *e**b*θ นอกจากนี้ เมื่อ *B* = *e**b* ก็จะได้ว่า *r* = *B*θ สำหรับเมื่อค่า b เป็นบวก จะได้ว่า

{\displaystyle B=\phi ^{2/\pi }\approx 1.358456274}
และสำหรับเมื่อค่า *b* เป็นลบ ได้ว่า

{\displaystyle B=\phi ^{-2/\pi }\approx 0.736129693}
ระยะช่วงเกลียวจะอยู่ที่ประมาณ 17.03239 องศา

มีทฤษฎีที่รู้จักกันดีว่าลวดลายบนเปลือกหอยงวงช้างแสดงได้เป็นเส้นเวียนก้นหอยทอง อย่างไรก็ตาม ไม่ทราบสาเหตุที่เป็นเหตุเป็นผล และก็ได้มีคนชี้ให้เห็นว่าจริง ๆ ระยะช่วงเกลียวของเปลือกหอยโข่งอยู่ระหว่าง 8 ถึง 10 องศา ซึ่งห่างจาก 17 องศา แสดงว่ามันไม่ใช่เส้นเวียนก้นหอยทอง

อ้างอิง
-------

1. ↑  上村、p.129
2. ↑  Zell-Ravenheart, p. 274
**วัดเขาสุวรรณประดิษฐ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี มีเนื้อที่ 99 ไร่ 2 งาน 70 ตารางวา มีเนื้อที่ธรณีสงฆ์ จำนวน 3 แปลง 82 ไร่ 3 งาน 60 ตารางวา

วัดเขาสุวรรณประดิษฐ์ เดิมเรียกว่า **วัดเขาล้าน** เนื่องจากตั้งอยู่บนเนินโล่งเตียน ชาวบ้านมีความเชื่อว่าเป็นที่สถิตของพ่อท่านยอดเขา ซึ่งเป็นเทพยดารักษาเขาล้านและดินแดนโดยรอบ ผู้ดำเนินสร้างวัดคือ อาจารย์ทอง ท่านเป็นชาวจังหวัดสงขลาและเป็นเจ้าอาวาสรูปแรก ต่อมาพระราชรัตนกวี อดีตเจ้าคณะจังหวัดสุราษฎร์ธานี ได้เปลี่ยนชื่อวัดเป็น "วัดเขาสุวรรณประดิษฐ์" เพื่อความเป็นสิริมงคล มีความหมายว่า "วัดที่อาจารย์ทองสร้างขึ้นที่ภูเขา"

วัดเขาสุวรรณประดิษฐ์ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 และได้รับการผูกพัทธสีมาเมื่อ พ.ศ. 2500

ปูชนียวัตถุที่สำคัญของวัด ได้แก่ พระประธานเนื้อโลหะสมัยอยุธยา พระพุทธรูปทรงเครื่อง (สำหรับใช้ประจำเรือพระ) พระบรมสารีริกธาตุบรรจุในเจดีย์จัตุรมุขซึ่งตั้งอยู่บนยอดเขา พระพุทธบาทจำลอง อนุสาวรีย์พระเจ้าวรวงศ์เธอ พระองค์เจ้าวิภาวดีรังสิตและมีรูปปั้นอดีตเจ้าอาวาส 3 รูป ในอุโบสถยังมีสังขารของพระครูสุวรรณประดิษฐ์การ หรือหลวงพ่อจ้อย เกจิอาจารย์ชื่อดังแห่งภาคใต้ ซึ่งท่านได้มรณภาพ เมื่อปี พ.ศ. 2536 ร่างของท่านอยู่ในโลงแก้ว

อ้างอิง
-------

1. ↑  "วัดเขาสุวรรณประดิษฐ์". กองการท่องเที่ยวและกีฬา องค์การบริหารส่วนจังหวัดสุราษฎร์ธานี.
2. ↑  "วัดเขาสุวรรณประดิษฐ์". การท่องเที่ยวแห่งประเทศไทย (ททท.).

คอมมอนส์ มีภาพและสื่อเกี่ยวกับ:  
**วัดเขาสุวรรณประดิษฐ์**
ตัวละครสมมติในนวนิยายสามก๊ก

**สุนา** มีชื่อในภาษาจีนกลางว่า **ต่งถูน่า** (จีน: 董荼那; พินอิน: *Dǒngtúnà*) เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 *หนานหมาน*) ใต้การบังคับบัญชาของเบ้งเฮ็กผู้เป็นมันอ๋อง (蠻王 *หมานหวาง*) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว

สุนาเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

ในนิยาย*สามก๊ก*
---------------

สุนาปรากฏเป็นตัวละครในนวนิยาย*สามก๊ก*ตอนที่ 87 และ 88 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้สุนาพร้อมด้วยกิมห้วนและห้วยหลำนำทหารสามสาย สายละห้าหมื่นนายยกไปต้านทัพข้าศึก แต่ถูกทัพจ๊กก๊กลอบเข้าโจมตีค่ายในเวลากลางคืน กิมห้วนถูกสังหาร ส่วนสุนาและห้วยหลำถูกจับเป็นแต่ได้รับการปล่อยตัวในภายหลัง สุนาและห้วยหลำหนีลงใต้ข้ามแม่น้ำลกซุย (瀘水 *หลูฉุ่ย*)

ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 *เจี่ยชานยฺวี่*) เบ้งเฮ็กจึงสั่งให้สุนายกกองกำลังสามพันไปรบกับม้าต้ายเพื่อชิงเส้นทางลำเลียงเสบียงคืน แต่สุนาถูกม้าต้ายด่าว่าไม่รู้คุณคนที่จูกัดเหลียงเคยไว้ชีวิต สุนารู้สึกละอายจึงถอนกำลังกลับไปพบเบ้งเฮ็ก เบ้งเฮ็กสั่งโบยสุนาร้อยทีข้อหาขัดคำสั่ง สุนาไม่พอใจจึงนำคนไปจับตัวเบ้งเฮ็กขณะกำลังเมาสุราและนำมาส่งให้ทัพจ๊กก๊ก จูกัดเหลียงจึงให้รางวัลแก่สุนาตอบแทน ภายหลังจูกัดเหลียงให้ปล่อยตัวเบ้งเฮ็กเป็นครั้งที่สอง เบ้งเฮ็กกลับไปและสั่งให้จับตัวสุนาและห้วยหลำมาสังหารและทิ้งศพลงน้ำ

ดูเพิ่ม
-------

* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

หมายเหตุ
--------

1. ↑  *สามก๊ก ฉบับเจ้าพระยาพระคลัง (หน)* บรรยายความเมื่อกล่าวถึงสุนาเป็นครั้งแรกว่า "ฝ่ายเบ้งเฮ็กครั้นรู้ว่าขงเบ้งยกทัพล่วงเข้ามาในแดน จึงให้หากิมห้วนเจ้าเมืองสำกิก **สุนาเจ้าเมืองมิตอง** ห้วยหลำเจ้าเมืองไหอำ สามคนนี้เข้ามาแล้วจึงว่า บัดนี้ขงเบ้งยกทัพล่วงเข้ามาถึงแดนเมืองเรา เราจะให้ท่านทั้งสามคนยกทัพออกไปรบเปนสามทาง กิมห้วนคุมทหารห้าหมื่นยกออกไปรับทางกลาง สุนาคุมทหารห้าหมื่นยกทัพออกไปรับทางข้างซ้าย ห้วยหลำคุมทหารห้าหมื่นยกออกไปตั้งรับทางข้างขวา ถ้าผู้ใดมีชัยชนะมาเราจะตั้งผู้นั้นให้เปนนายใหญ่" ชื่อเมือง**มิตอง**และตำแหน่ง**เจ้าเมืองมิตอง**ไม่ปรากฏในนวนิยาย*สามก๊ก*ต้นฉบับภาษาจีน คำว่า**มิตอง**นั้นตรงกับคำในภาษาจีนกลางว่า**ต่ง** (董) ซึ่งแท้จริงแล้วส่วนหนึ่งในชื่อเต็มของสุนาว่า**ต่งถูน่า**
2. ↑  ตรงกับ*สามก๊ก ฉบับเจ้าพระยาพระคลัง (หน)* ตอนที่ 67 และตอนที่ 68

อ้างอิง
-------

1. 1 2 3  "สามก๊ก ตอนที่ ๖๗". *วัชรญาณ*. สืบค้นเมื่อ July 26, 2023.`{{cite web}}`: CS1 maint: url-status (ลิงก์)
2. 1 2  "สามก๊ก ตอนที่ ๖๘". *วัชรญาณ*. สืบค้นเมื่อ July 26, 2023.`{{cite web}}`: CS1 maint: url-status (ลิงก์)
3. ↑  *สามก๊ก* (*ซันกั๋วเหยี่ยนอี้*) ตอนที่ 87.
4. ↑  *สามก๊ก* (*ซันกั๋วเหยี่ยนอี้*) ตอนที่ 88.

### บรรณานุกรม

* ล่อกวนตง (ศตวรรษที่ 14). *สามก๊ก* (*ซันกั๋วเหยี่ยนอี้*), ตอนที่ 87 และตอนที่ 88.
ในทางสารนิเทศ **บรรณานุกรม** หมายถึง ข้อความที่ประกอบ หรือระบุหรือไว้ในส่วนท้าย หรือแนบท้ายหนังสือ รายงาน บทความวิชาการ และงานวิจัย เพื่อแสดงหลักฐาน ความน่าเชื่อถือ และเป็นแหล่งข้อมูลให้ผู้อ่านรายงาน บทความวิชาการ และงานวิจัย ได้ศึกษาค้นคว้าเพิ่มเติม

คำว่า "บรรณานุกรม" เป็นศัพท์บัญญัติมาจากภาษาอังกฤษ bibliography ซึ่งมีความหมายอย่างเดียวกันคือ รายการสื่อสารนิเทศทั้งหมดที่ผู้เขียนได้ใช้ประกอบการเขียนหนังสือ รายงาน บทความวิชาการ และงานวิจัย

การเขียนบรรณานุกรม
------------------


วิกิตำรา *บรรณานุกรม*มีหน้าในหัวข้อ ***วิธีการเขียน***

หลักทั่วไปในการเขียนบรรณานุกรม มักจะเรียงลำดับ ดังต่อนี้ไป

| หลักการ | ตัวอย่าง | หมายเหตุ |
| --- | --- | --- |
| ชื่อ ชื่อสกุล. **เว้นวรรค** ชื่อเรื่อง. **เว้นวรรค** ครั้งที่พิมพ์. **เว้นวรรค** เมืองที่พิมพ์ **เว้นวรรค** : **เว้นวรรค** ผู้รับผิดชอบในการพิมพ์ (หรือสำนักพิมพ์), **เว้นวรรค** ปีที่พิมพ์. | ประคอง นิมมานเหมินท์. **นิทานพื้นบ้านศึกษา**. พิมพ์ครั้งที่ 2. กรุงเทพฯ : โครงการเผยแพรผล งานวิชาการ คณะอักษรศาสตร์ จุฬาลงกรณ์มหาวิทยาลัย, 2545. | บรรณานุกรมเรื่องหนึ่ง เมื่อขึ้นต้นบรรทัดแรก ให้ชิดซ้าย หากมีความยาวเกิน 1 บรรทัด บรรทัดต่อมา ให้ย่อเข้าไป8ตัวอักษร, การใส่จุด (.) นิยมใช้ตามรูปแบบข้างบนนี้ |

ลักษณะการเขียนบรรณานุกรมจากอินเทอร์เน็ต
---------------------------------------

ชื่อผู้เขียน. **ชื่อเรื่อง.** แหล่งที่สืบค้น (วัน เดือน ปีที่สืบค้น)

ตัวอย่างเช่น ....

สุกรี เจริญสุข. **ในหลวงกับพระอัจฉริยภาพด้านการดนตรี.** Linkเก็บถาวร 2008-09-24 ที่ เวย์แบ็กแมชชีน (1 กรกฎาคม พ.ศ. 2551)

ดูเพิ่ม
-------

* การอ้างอิง
* ห้องสมุด
* บรรณารักษศาสตร์และวิทยาการสารสนเทศ

อ้างอิง
-------

ตัวอย่างการเขียนบรรณานุกรมเพิ่มเติมLink เก็บถาวร 2016-11-24 ที่ เวย์แบ็กแมชชีน
**ศิรินันท์ โรจนธรรม** เป็นนักแสดง นักร้อง ผู้ดำเนินรายการโทรทัศน์ชาวไทย

ศิรินันท์ เกิดในครอบครัวข้าราชการทหาร เมื่ออายุ 10 ปีได้เรียนเปียโน ที่ศูนย์ดนตรีวาทินี ของอาจารย์ประกาย สินธุวนิช น้องสาวของเธอขนิษฐา โรจนธรรม ลงประกวดร้องเพลงเวทีสยามกลการ ก่อนติดอันดับ 1 ใน 10 ซึ่งตามสัญญาจะต้องไปร้องเพลงประจำโรงแรมนารายณ์ แต่เนื่องจากน้องสาวติดภารกิจสอบประจำภาคเรียน เธอจึงต้องมาร้องแทนน้องสาว จนได้รับสัญญาว่าจ้างร้องประจำ

ในปี พ.ศ. 2528 เธอได้มีผลงานอัลบั้มเพลงกับค่ายอาร์เอสซาวนด์ ชื่อชุด *เพราะเธอ* มีเพลง "แอบรักเขา" สร้างชื่อ จนมีผลงานต่อเนื่อง อัลบั้ม *รอเธอ* ซึ่งมีเพลงดัง "สายน้ำไม่ไหลกลับ" ปี พ.ศ. 2530 ได้แสดงภาพยนตร์ *วิวาห์ไฟ* ที่ทำให้เธอได้รับรางวัลพระสุรัสวดี (ตุ๊กตาทอง) สาขาดาราร้ายหญิงยอดเยี่ยม จากนั้นได้แสดงภาพยนตร์เรื่อง *เก๊าม้าเก๋ง* คู่กับฉัตรชัย เปล่งพานิช ต่อด้วยภาพยนตร์เรื่อง *ฟ้าสั่งข้ามาเกิด* คู่กับสรพงษ์ ชาตรี และภาพยนตร์เรื่อง *ปล้น เช็คบิล* คู่กับลิขิต เอกมงคล ขณะเดียวกับก็มีผลงานอัลบั้ม *ใครก็ได้* มีเพลงดังอาทิ "คลื่นชีวิต", "ทางชีวิต" และ "น้ำผึ้งขม" 

เธอแสดงละครโทรทัศน์เรื่อง *บริษัทจัดคู่* ทางช่อง 7 แสดงร่วมกับศรัณยู วงษ์กระจ่าง และพงษ์พัฒน์ วชิรบรรจง หลังจากนั้นแสดงภาพยนตร์เรื่อง *ทอง ภาค 3* และได้ทำงานเพลงอีกครั้งกับค่ายมิวสิคไลน์ ในอัลบั้มเพลงชุด *สายสัมพันธ์* พร้อมกับลงทุนธุรกิจสตูดิโอ อัดสปอตวิทยุและโทรทัศน์ จัดรายการวิทยุสถานีต่างจังหวัด ก่อนก้าวสู่รายการโทรทัศน์ ผลิตสารคดี *ท่องเที่ยวท่องโลก*, *ตะวันยิ้ม* และ *Behind The Scene* ออกอากาศทางช่อง 9

เธออยู่เบื้องหลังรายการโทรทัศน์ ดำรงตำแหน่งเป็นรองผู้อำนวยการฝ่ายประชาสัมพันธ์ ปัจจุบันดำรงตำแหน่งรองผู้อำนวยการศูนย์ข่าวเยาวชนเพื่อเด็กพิการผู้ด้อยโอกาส และยังเป็นผู้อำนวยการโครงการตะวันยิ้ม ยังเป็นผู้ดำเนินรายการช่วงคลายทุกข์ทั่วไทย ทางช่อง 5

ผลงานภาพยนตร์
-------------

* *มือเหนือเมฆ* (2527)
* *เหนือฟ้ายังมีเซียน* (2529)
* *เมียนอกหัวใจ* (2530)
* *วิวาห์ไฟ* (2531)
* *เก๊าม้าเก็ง* (2531)
* *ฟ้าสั่งข้ามาเกิด* (2531)
* *ทอง 3* (2531)
* *ปล้น เช็คบิล* (2533)
* *บ้านเล็กบุกบ้านใหญ่* (2533)
* *โก๊ะตี๋ วีรบุรุษอารามบอย* (2541)

### ละคร

* 2531 บริษัทจัดคู่ ช่อง 7
* 2531 คมสวาท ช่อง 5
* 2532 ศรีธนญชัย ​ช่อง 11
* 2532 เมียหลวง ช่อง 7
* 2532 เจ้าพ่อกรรมกร ช่อง 7
* 2533 หงส์ทอง ช่อง 7
* 2534 ตะวันชิงพลบ ช่อง 7
* 2535 แก้วสารพัดนึก ช่อง 7
* 2536 อยู่กับก๋ง ช่อง 3
* 2539 มาหยารัศมี ช่อง 3
* 2540 ตะวันทอแสง ช่อง 7

### อัลบั้มเพลง

* *เพราะเธอ*
* *รอเธอ*
* *ใครก็ได้*
* *สายสัมพันธ์*

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-08-24. สืบค้นเมื่อ 2012-02-13.
**วัดบางบำหรุ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร

วัดนี้เป็นวัดที่มีมาตั้งแต่สมัยอยุธยา บ้างสันนิษฐานว่าตอนต้น บ้างสันนิษฐานว่าตอนปลาย เดิมเรียกว่า **วัดใน** คู่กับวัดนอกคือวัดนายโรงที่ตั้งอยู่บริเวณใกล้เคียงกัน พระอุโบสถมีลักษณะรูปแบบอยุธยา แต่ได้รับการปฏิสังขรณ์ ใบเสมาหินแบบอยุธยาตอนต้น พระพุทธรูปสมัยอยุธยาตั้งเรียงรายกันหน้าศาลาหลังอุโบสถ ใบเสมาหินทรายแดงแบบอยุธยาตอนต้น ปัจจุบันมีการทาสีใหม่ พระเจดีย์รายแบบเจดีย์ย่อมุมไม้สิบสอง เคยมีการขุดพบพระเครื่องสมัยอยุธยาจากเจดีย์ใกล้วิหารเก่า เป็นพระเครื่องเนื้อดินเผา ศิลปะสมัยอยุธยาตอนปลาย

วัดบางบำหรุมีชื่อเสียงโด่งดังด้วยเคยมี *หลวงปู่แขก วัดบางบำหรุ* พระเกจิอาจารย์ชื่อดังด้านเครื่องรางเบี้ยแก้ ที่เป็นสหธรรมิกกับหลวงปู่บุญ วัดกลางบางแก้ว จังหวัดนครปฐม

อ้างอิง
-------

1. ↑  "วัดบางบำหรุ" (PDF). มหาวิทยาลัยศิลปากร. p. 135.
2. ↑  ทวน ทวาราวดี. "พระกรุวัดบางบำหรุ "ของดีมีให้ทำบุญ "จาก "หลวงพ่อแขก "ถึง "หลวงพ่อฉาย "". *ลานโพธิ์*.

คอมมอนส์ มีภาพและสื่อเกี่ยวกับ:  
**วัดบางบำหรุ**
**สุรัสวดี เชื้อชาติ** (ชื่อเล่น: แหม่ม) หรือที่รู้จักกันดีในชื่อ **มาม่า บลูส์** ผู้กำกับภาพยนตร์โฆษณาอิสระ  เคยมีผลงานร้องเพลงออกอัลบั้มชื่อชุด "มาม่า บลูส์" กับค่ายมูเซอร์ เรคคอร์ดสจากการชักชวนของประภาส ชลศรานนท์ ด้วยบุคลิกที่เป็นหญิงร่างใหญ่ เสียงห้าว ร้องเพลงบลูส์ เพลงที่เธอร้องได้รับความนิยม โดยเฉพาะเพลง "ควายเท่านั้น"  อัลบั้มชุดนี้มียอดขายได้ในระดับหนึ่งแสนชุด 

สุรัสวดี เชื้อชาติ จบการศึกษาจากโรงเรียนสตรีวิทยา และคณะวารสารศาสตร์และสื่อสารมวลชน มหาวิทยาลัยธรรมศาสตร์ (ร่วมรุ่นเดียวกับ กนก รัตน์วงศ์สกุล) เคยทำงานเบื้องหลังงานโฆษณาที่ลีโอ เบอร์เนทท์, ดีวายแอนด์อาร์ และแมทชิ่ง สตูดิโอ ก่อนจะลาออกมารับงานอิสระ เนื่องจากไม่พอใจระบบงานของบริษัทหลังจากขยายตัวเข้าขายหุ้นในตลาดหลักทรัพย์แห่งประเทศไทย 

ปัจจุบันเป็นผู้กำกับภาพยนตร์อิสระ ผลงานเด่น เช่นภาพยนตร์โฆษณาให้กับโครงการสำนึกรักบ้านเกิดของดีแทค  ได้รับรางวัล  ซึ่งทำให้นายบุญชัย เบญจรงคกุล ผู้บริหารมูลนิธิรักบ้านเกิดซึ่งกำลังจัดตั้งค่ายเทปใหม่ชื่อ บีบี เรคคอร์ด ได้ประกาศว่าทางค่ายจะมีศิลปินคนแรก คือ แหม่ม มาม่าบลูส์

ผลงาน
-----

### ผลงานอัลบั้ม

* 2535 มาม่า บลูส์
* 2537 หัว(เราะ)ราน้ำ

อ้างอิง
-------

1. 1 2
2. ↑  มาม่า บลูส์ ผู้สร้างตำนาน[*ลิงก์เสีย*]
3. 1 2 3  ปองธรรม สุทธิสาคร, แหม่ม มาม่าบลูส์ โฆษณา เงินตรา และจุดยืน, นิตยสาร ฅ คน, ปีที่ 5 ฉบับที่ 6 (54) เมษายน 2553
4. ↑  "ภาพยนตร์โฆษณาดีแทค ชุด สำนึกรักบ้านเกิด". คลังข้อมูลเก่าเก็บจากแหล่งเดิมเมื่อ 2008-08-07. สืบค้นเมื่อ 2010-04-19.
**Geats Extra:มาสไรเดอร์ไทคูนพบกับ มาสไรเดอร์เดอร์ชิโนบิ** (ญี่ปุ่น: ギーツエクストラ 仮面ライダータイクーン meets 仮面ライダーシノビ, Gītsu Ekusutora: Kamen Raidā Taikūn mītsu Kamen Raidā Shinobi) is a)เป็น-เว็บครอสโอเวอร์สุดพิเศษระหว่างKamen Rider GeatsและKamen Rider Shinobi ในตอน พิเศษ Keiwa และ Sara ถูกส่งไปยังโลกแห่ง Shinobi ที่ซึ่งพวกเขาช่วยเหลือ Rentaro และพันธมิตรของเขาในการต่อสู้กับAmakusa Shiro Tokisada ผู้ทรงพลังโตเอ วางจำหน่ายในประเทศญี่ปุ่นเมื่อวันที่ 18 มิถุนายน ค.ศ 2023

เนื้อเรื่อง
-----------

### เรื่องย่อ

อามาคุสะ ชิโระ โทกิซาดะได้ครอบครองบริษัทคอนโจและปรารถนาจะครอบครองโลกเช่นกัน ในขณะเดียวกัน พี่น้อง Keiwa และ Sara Sakurai ถูกดูดเข้าไปในโลกของ Shinobi และรู้สึกงงงวยกับสังคมของนินจา การปรากฏตัวของผู้ขับขี่นินจาจากทั่วทุกมุมโลกจะสร้างความวุ่นวายครั้งใหม่!

ตัวละครที่ปรากฏเฉพาะ
--------------------

คาเมนไรเดอร์ไทคูน เสดงโดย เควะ ซากุราอิ
คาเมนไรเดอร์ชิโนบิ เสดงโดย เร็นทาโร่คางุระ
คาเมนไรเดอร์ ZX เสดงโดย เรียว มุราซาเมะ
คาเมนไรเดอร์ เคนซัน เสดงโดย เร็น อาคามิจิ
คาเมนไรเดอร์ฟูมะ เสดงโดย คาเงนาริ นากุโมะ

อ้างอิง
-------



แม่แบบ:มาสไรเดอร์ซีรีส์
แผนภาพแสดงภาพตัดขวางของระบบคานัต
**กะนาต** หรือบ้างทับศัพท์เป็น **คานัต** (อักษรโรมัน: qanat), **การีซ** (อักษรโรมัน: kariz) หรือ **ฟ็อกการา** (อักษรโรมัน: foggara) เป็นคำเรียกระบบชลประทานที่ส่งน้ำจากน้ำบาดาลหรือบ่อน้ำขึ้นมายังพื้นผิวผ่านระบบท่อส่งน้ำใต้ดิน คานัตพบสร้างในอิหร่าน อิรัก และในอีกหลายสังคม ถือเป็นระบบชลประทานโบราณที่ช่วยขนส่งน้ำไปตามระยะทางไกล ๆ ภายใต้สภาพภูมิอากาศร้อนแล้งโดยไม่เสียน้ำไปจากการระเหยมากนัก รวมทั้งยังต้านทายภัยธรรมชาติเช่นแผ่นดินไหวและอุทกภัย รวมถึงสัมพันธ์น้อยมากกับปริมาณฝนหรือฤดู

ชื่อ
----

ชื่ออื่นที่พบได้ทั่วไปของ **qanat** ในภาษาอังกฤษ มีทั้ง *kanat*, *khanat*, *kunut*, *kona*, *konait*, *ghanat*, *ghundat*

*Qanāh* (قناة) เป็นคำภาษาอาหรับ หมายถึง "ช่องทาง" ในภาษาเปอร์เซียเรียกว่า **kārīz** (หรือ **kārēz**; كاريز) ซึ่งมาจากคำเดิม *kāhrēz* (كاهریز) ส่วน *qanāt* (قنات) ก็มีใช้ในภาษาเปอร์เซียอยู่เช่นกัน ชื่ออื่น ๆ ยังรวมถึง *kahan* (เปอร์เซีย: کهن), *Kahn* (บาโลจ), *kahriz/kəhriz* (อาเซอร์ไบจาน); *khettara* (โมร็อกโก); *Galerías, minas or viajes de agua* (สเปน); *falaj* (อาหรับ: فلج) (สหรัฐอาหรับอเมิเรตส์ และ โอมาน), *foggara/fughara* (แอฟริกาเหนือ) นอกจากนี้ยังมีใช้คำว่า *kakuriz*, *chin-avulz* และ *mayun* เช่นกัน

อ้างอิง
-------

1. ↑  Ajam, Mohammad (2003). *Iranian Qanats: a heritage from ancient*. Seminar of Qanat in Gonabad. Gonabad.
2. ↑  Reading in World Cultures - Paul Thomas Welty
3. ↑

### บรรณานุกรม

* English, Paul Ward (1968). "The Origin and Spread of Qanats in the Old World". *Proceedings of the American Philosophical Society*. **112** (3): 170–181. JSTOR 986162.
* Kaveh Madani (2008). "Reasons behind Failure of Qanats in the 20th Century". *World Environmental and Water Resources Congress 2008*: 1–8. doi:10.1061/40976(316)77. ISBN 978-0-7844-0976-3.[*ลิงก์เสีย*]
* Hadden, Robert Lee. 2005. "Adits, Caves, Karizi-Qanats, and Tunnels in Afghanistan: An Annotated Bibliography," United States Army Corps of Engineers, Army Geospatial Center.
* Ozden, Dursun Directed & Written by; ANATOLIAN WATER CIVILIZATION & ANATOLIAN KARIZES-QANATS, The Documentary Film & Book, 2004–2011 Istanbul, Turkey.
**วงศ์ปลาแค้** (อังกฤษ: Goonch) เป็นปลาหนังหรือปลาไม่มีเกล็ดวงศ์หนึ่ง ในอันดับปลาหนัง ที่แตกต่างจากวงศ์อื่นคือ ส่วนหัวโต ปากกว้างมากและอยู่ด้านล่าง ใช้ชื่อวงศ์ว่า Sisoridae (/ไซ-ซอ-ริ-ดี/)

ลักษณะ
------

ผิวหนังบนหัวและตัวไม่เรียบ อาจสากหรือเป็นตุ่มนิ่มเล็ก ๆ บนหัวมีสันตื้น ๆ ไปถึงด้านหลัง 
ครีบไขมันมีขนาดเล็ก มีหนวด 4 คู่ หนวดที่ริมฝีปากเป็นเส้นแบนและแข็ง หนวดที่จมูกสั้น หนวดใต้คางยาว ส่วนมากที่ครีบหลังและครีบอกมีก้านแข็งแหลมคม ครีบท้องใหญ่ ครีบก้นเล็ก ครีบหางเว้าลึก 

ในบางสกุล เช่น *Glyptothorax* มีแผ่นหนังย่นใต้อกซึ่งใช้เกาะพื้นหินได้ 

เป็นปลากินเนื้อ ตั้งแต่สัตว์หน้าดินจนถึงปลาขนาดเล็กกว่า รวมถึงเศษซากสัตว์หรือปลาที่ตายแล้ว

การกระจายพันธุ์
---------------

เป็นปลาที่อาศัยบริเวณพื้นน้ำ โดยหันหน้าทวนกระแสน้ำ ชอบสภาพแวดล้อมพื้นทราย น้ำสะอาดใส มีออกซิเจนสูง มีการกระจายพันธุ์เฉพาะเขตร้อนของทวีปเอเชีย พบมากกว่า 50 ชนิด ใน 16 สกุล โดยแบ่งออกเป็นวงศ์ย่อย ๆ ได้อีก 3 วงศ์

สำหรับในประเทศไทยพบประมาณ 17 ชนิด มีขนาดแตกต่างออกไปตั้งแต่เพียงไม่กี่เซนติเมตรในลำธารน้ำไหลเชี่ยวบนภูเขาสูง ไปจนถึง ปลาแค้ยักษ์ (*Bagarius yarrelli*) ที่อาศัยและหากินใต้ท้องน้ำ ที่มีขนาดถึง 2 เมตร

โดยชนิดที่พบบ่อยคือ ปลาแค้วัว (*B. bagarius*) หรือปลาแค้ธรรมดา กับ ปลาแค้ยักษ์

อนึ่ง ในปัจจุบัน วงศ์ปลาแค้ขี้หมู (Erethistidae) ที่เคยมีปลาแค้ขี้หมู (*Erethistes maesotensis*) เป็นสมาชิกในวงศ์ เดิมเคยถูกจัดให้อยู่ในวงศ์นี้ด้วย แต่ปัจจุบันได้ถูกแยกออกไปต่างหาก

อ้างอิง
-------

1. 1 2  หน้า 39, *สาระน่ารู้ปลาน้ำจืดไทย เล่ม ๒* โดย สมโภชนร์ อัคคะทวีวัฒน์ (พ.ศ. 2547) ISBN 974-00-8738-8
2. ↑  Nelson, Joseph S. (2006). *Fishes of the World*. John Wiley & Sons, Inc. ISBN 0-471-25031-7.

แหล่งข้อมูลอื่น
---------------

* รายละเอียดจาก Fishbase.com
* คาริโอไทป์ของปลาในวงศ์ปลาแค้ (ไทย)[*ลิงก์เสีย*]


วิกิสปีชีส์มีข้อมูลภาษาอังกฤษเกี่ยวกับ ***Sisoridae***
บทความนี้เกี่ยวกับทัศนศาสตร์ สำหรับเพลงของบียอนเซ่ โนวส์ ดูที่ เฮโล (เพลง)

ปรากฏการณ์พระอาทิตย์ทรงกลดเหนือเทือกเขาหิมาลัย
พระจันทร์ทรงกลด
**การทรงกลด** หรือ **เฮโล** (อังกฤษ: halo) เป็นชื่อเรียกปรากฏการณ์ทางทัศนศาสตร์ซึ่งเกิดขึ้นในชั้นบรรยากาศโทรโพสเฟียร์ส่วนบน อันเป็นที่อยู่ของกลุ่มเมฆจำนวนมาก ละอองน้ำในชั้นบรรยากาศนี้สามารถเย็นตัวจัดจนกลายเป็นอนุภาคน้ำแข็งที่ลอยอยู่ในชั้นบรรยากาศ เมื่อมีแสงมาส่องกระทบก็จะเกิดการหักเหของแสง และเกิดการกระจายเป็นแถบสีรุ้งเหมือนเมื่อแสงผ่านปริซึม แถบสีรุ้งอาจมีลักษณะแตกต่างกันไปในแต่ละสภาพแวดล้อม

โดยมากแล้วการหักเหนี้มักทำให้เกิดปรากฏเป็นวงล้อมรอบแหล่งกำเนิดแสงทำมุม 22 องศารอบ ซึ่งจะเรียกปรากฏการณ์นี้ว่า **พระอาทิตย์ทรงกลด** เมื่อเกิดขึ้นกับดวงอาทิตย์ และอาจเกิดขึ้นกับดวงจันทร์ได้ เรียกว่า **พระจันทร์ทรงกลด** นอกจากนี้ยังเกิดที่มุม 46 องศาได้ด้วย นอกจากรูปแบบวงกลมแล้วก็ยังอาจเกิดในรูปแบบอื่น ๆ อีก ได้แก่ เสาแสง ซันด็อก เป็นต้น

คำว่า halo ซึ่งเป็นชื่อในภาษาอังกฤษมีที่มาจากคำว่า "ฮาลอส" (ἅλως) ในภาษากรีกโบราณ ซึ่งมีความหมายว่า "แผ่นจาน"

อ้างอิง
-------

1. ↑  "halo". *The American Heritage Dictionary of the English Language* (5th ed.). HarperCollins.

คอมมอนส์ มีภาพและสื่อเกี่ยวกับ:  
**การทรงกลด**

* เก็บถาวร 2007-07-01 ที่ เวย์แบ็กแมชชีน
* 
* เก็บถาวร 2010-03-28 ที่ เวย์แบ็กแมชชีน
* เก็บถาวร 2011-11-10 ที่ เวย์แบ็กแมชชีน

แหล่งข้อมูลอื่น
---------------

* Halo explanations and image galleries at Atmospheric Optics
* Meteoros AKM - Halo explanations and image galleries
* Halo reports of interesting halo observations around the World
* Southern Hemisphere Halo and other atmospheric phenomena เก็บถาวร 2019-01-19 ที่ เวย์แบ็กแมชชีน
* Moon Halo Gallery เก็บถาวร 2008-02-20 ที่ เวย์แบ็กแมชชีน
* Halo in Chisinau Moldova (photo and video
* Sun Halo appeared in Padang after the earthquake
**ศาลเจ้าฟูชิมิอินาริ** (ญี่ปุ่น: 伏見稲荷大社; โรมาจิ: *Fushimiinari-taisha*) เป็นศาลเจ้าชินโตของเทพอินาริ อันเป็นเทพแห่งกสิกรรม ตั้งอยู่ในเขตฟูชิมิ นครเกียวโต ประเทศญี่ปุ่น ศาลเจ้านี้เป็นหนึ่งในสถานที่ท่องเที่ยวยอดนิยมที่สุดของประเทศญี่ปุ่น ตัวศาลเจ้าตั้งอยู่บนพื้นที่เชิงเขาที่ระดับความสูง 233 เมตรเหนือระดับน้ำทะเล ซึ่งภูเขาก็มีนามเดียวกันคือภูเขาอินาริ ซึ่งรอบเชิงเขานี้ยังเป็นที่ตั้งของศาลเจ้าเล็ก ๆ อีกมากมายตลอดระยะทาง 4 กิโลเมตร ซึ่งสามารถเดินเท้าและเยี่ยมชมได้โดยใช้เวลาเพียง 2 ชั่วโมง

ตั้งแต่ยุคโบราณ ชาวญี่ปุ่นนับถือเทพอินาริในด้านการอุปถัมภ์ค้ำชูและส่งเสริมความเจริญในการงานและกิจการ ซึ่งความศรัทธานี้ยังคงอยู่จนตราบจนปัจจุบัน บรรดาเสาโทริอิที่มากมายของศาลเจ้าแห่งนี้นั้น ล้วนเป็นศรัทธาจากบริษัท ห้างร้าน และโรงงานในญี่ปุ่น ซึ่งแต่ละต้นจะมีการจารึกผู้บริจาคไว้

ศาลเจ้าแห่งนี้ถือเป็นศาลใหญ่ (ญี่ปุ่น: 大社; โรมาจิ: *taisha*) อันเป็นต้นสังกัดของบรรดาศาลเจ้าลูก (ญี่ปุ่น: 分社; โรมาจิ: *bunsha*) ที่บูชาเทพอินาริ ซึ่งทั่วประเทศญี่ปุ่นมีอยู่กว่า 32,000 แห่ง

ศาลาใหญ่ (*ไฮเด็ง*)
จุดเริ่มต้นของทางวงกตโทริอิ

ประวัติ
-------

ต้นยุคเฮอัง ศาลเจ้าฟูชิมิอินาริ อยู่ภายใต้พระราชูปถัมภ์ขององค์จักรพรรดิ ใน พ.ศ. 1508 จักรพรรดิมูรากามิทรงบัญชาให้มีการขึ้นบัญชีเหตุการณ์สำคัญของเทพารักษ์แผ่นดิน ซึ่งในบัญชีนี้ ในขั้นต้นกล่าวถึงศาลเจ้า 16 แห่ง ซึ่งศาลเจ้าฟูชิมิอินาริ ก็เป็นหนึ่งในนั้น

ในยุคจักรวรรดิญี่ปุ่น ศาลเจ้าฟูชิมิอินาริ ได้รับการขึ้นทะเบียนเป็นหนึ่งในศาลเจ้าเอก (ญี่ปุ่น: 官幣大社; โรมาจิ: *kanpei taisha*) ซึ่งได้รับการสนับสนุนโดยรัฐบาลพระจักรพรรดิ

อ้างอิง
-------

1. ↑  全国のお稲荷さんの総本宮、伏見稲荷大社を参拝しました。 [Nationwide Inari Shrines, I visited the Fushimi Inari-taisha.] (ภาษาญี่ปุ่น). สืบค้นเมื่อ 28 March 2014.
2. ↑  Motegi, Sadazumi. "Shamei Bunpu (Shrine Names and Distributions)". Encyclopedia of Shinto. คลังข้อมูลเก่าเก็บจากแหล่งเดิมเมื่อ 2019-03-15. สืบค้นเมื่อ 31 March 2010.
3. ↑  Ponsonby-Fane, Richard. (1962). *Studies in Shinto and Shrines,* pp. 116-117.
4. ↑  Ponsonby-Fane, Richard. (1959). *The Imperial House of Japan,* pp. 124.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ศาลเจ้าฟูชิมิอินาริ**

* Official Site  **(ญี่ปุ่น)** (NB: music plays automatically on the top web page)
* Photographs of Fushimi Inari-taisha
* www.japan-pig.com[*ลิงก์เสีย*] (อังกฤษ)

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ
* ญี่ปุ่น

 |
| ฐานข้อมูลทางวิทยาศาสตร์ | 
* CiNii (Japan)

 |
**วัดปากสมุทร** เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำแม่กลอง ในตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ห่างจากปากอ่าวแม่กลองประมาณ 3 กิโลเมตร

วัดปากสมุทรตั้งเมื่อประมาณ พ.ศ. 2400 โดยมีประชาชนบริจาคที่ดินให้แล้วนิมนต์พระมาดูแลรักษา แต่มีพระบวชน้อยมาก เพราะสมัยนั้นประชาชนแถบนี้ยังไม่หนาแน่นมากนัก พระที่มาดูแลรับช่วงกันประมาณ 3 รูป สุดท้ายวัดไม่มีผู้ดูแลก็เสื่อมไปทุกวัน ในที่สุดก็กลายเป็นวัดร้าง ต้นไม้และเถาวัลย์ปกคลุมแทบมองไม่เห็นหลังคากุฏิ เป็นที่อาศัยของสัตว์ป่า โดยเฉพาะลิงแสมและเป็นที่ซ่องสุมของพวกปล้นสะดม ชาวบ้านจึงเรียกว่า **วัดลิงโจร** ต่อมาเมื่อประมาณ พ.ศ. 2450–2457 กลุ่มพระภิกษุจำนวนหนึ่งได้พายเรือมาจากบางตะพูน จังหวัดเพชรบุรี และได้ชักชวนชาวบ้านพัฒนาวัดขึ้นใหม่ จนได้รับพระราชทานวิสุงคามสีมาเมื่อ พ.ศ. 2462 โดยใช้นามวัดว่า "วัดปากสมุทร" มาจนทุกวันนี้ ในสมัยพระครูสมุห์มนตรีสุมังคโล เจ้าอาวาสรูปที่ 5 กุฏิมีสภาพทรุดโทรม จึงได้ดำเนินการสร้างกุฏิขึ้นมาเพื่อทดแทนหลังเก่า

ปูชนีย์วัตถุสำคัญของวัดคือ *ท้าวเวสสุวรรณ* ตั้งอยู่หน้าเขื่อน และพระประธานในโบสถ์เป็นพระพุทธรูปศักดิ์ศิทธิ์ หล่อด้วยทองเหลือง ปางมารวิชัย ได้มาจากวัดบพิตรพิมุขวรวิหาร ไม่ทราบว่าสร้างสมัยใด ชื่อ *หลวงพ่อดำ*

รายนามเจ้าอาวาส
---------------

* พระอาจารย์เฮ็ง
* พระครูสมุทรนวการ
* พระครูสมุทรจันทคุณ
* พระครูปลัดเยื้อน
* พระครูสมุห์มนตรีสุมังคโล

อ้างอิง
-------

1. ↑  "วัดปากสมุทร". ศูนย์ข้อมูลกลางทางวัฒนธรรม.
2. ↑  "ประวัติและรายละเอียดวัดปากสมุทร". คลังข้อมูลเก่าเก็บจากแหล่งเดิมเมื่อ 2020-10-29. สืบค้นเมื่อ 2021-04-18.
**อาสนวิหารนักบุญเฮทวิช** (เยอรมัน: *St.-Hedwigs-Kathedrale*) เป็นอาสนวิหารคาทอลิกตั้งอยู่บนจัตุรัสเบเบิลพลัทซ์ ในเขตมิทเทอ กรุงเบอร์ลิน สร้างขึ้นอุทิศแด่นักบุญเฮทวิชแห่งไซลีเซีย ระหว่างปี 1747 ถึง 1887 ตามพระราชดำริของพระเจ้าฟรีดริชมหาราช ตามแปลนออกแบบโดยเกออร์ค เว็นท์เซิสเลาส์ ฟ็อน คโนเบิลส์ดอร์ฟ ในรูปแบบสถาปัตยกรรมบาโรก ก่อนจะได้รับความเสียหายจากการทิ้งระเบิดของสัมพันธมิตรในเบอร์ลินในสงครามโลกครั้งที่สอง และได้รับการก่อสร้างใหม่ในระหว่างปี 1952 ถึง 1963 ในรูปแบบสถาปัตยกรรมสมัยใหม่หลังสงคราม

หลังเกิดการจลาจลคริสทัลนัคท์ระหว่างวันที่ 9–10 พฤศจิกายน 1938 แบร์นฮาร์ท ลิชเทินแบร์ค ผู้เป็นแคนันแห่งคณะสงฆ์ประจำอาสนวิหารนักบุญเฮทวิชตั้งแต่ปี 1931 ได้ประกอบพิธีสวดภาวนาแด่พี่น้องชาวยิวสู่สาธารณะ ต่อมาลิชเทินแบร์คถูกพวกนาซีจับและเสียชีวิตระหว่างถูกนำตัวไปค่ายกักกันดัคเคา

อ้างอิง
-------

1. ↑  "Destruction and reconstruction". *St. Hedwigs Kathedrale Berlin*. คลังข้อมูลเก่าเก็บจากแหล่งเดิมเมื่อ 14 April 2018. สืบค้นเมื่อ 19 October 2016.
2. ↑  "Bernhard Lichtenberg - the righteous among the nations". *Yad Vashem*. สืบค้นเมื่อ 28 April 2023.
**รอเบิร์ต แฟรงก์ โกเด็ก** (อังกฤษ: Robert Frank Godec; เกิด 1956) เป็นนักการทูตชาวอเมริกันซึ่งดำรงตำแหน่งเอกอัครราชทูตสหรัฐประจำประเทศไทยคนปัจจุบันตั้งแต่เดือนตุลาคม 2022 เขาเคยดำรงตำแหน่งเอกอัครราชทูตสหรัฐประจำเคนยาระหว่างปี 2013 ถึง 2019 และเอกอัครราชทูตสหรัฐประจำตูนิเซียระหว่างปี 2006 ถึง 2009 เขายังดำรงตำแหน่งรักษาการผู้ช่วยเลขาธิการสำนักกิจการแอฟริกาตั้งแต่เดือนมกราคมถึงกันยายน 2021

ชีวิตในวัยเด็กและการศึกษา
-------------------------

โกเด็กเกิดที่เมืองแรนทูล รัฐอิลลินอย ในปี 1956 เขาสำเร็จการศึกษาศิลปศาสตรบัณฑิตสาขาการต่างประเทศจากมหาวิทยาลัยเวอร์จิเนียในปี 1979 และศิลปศาสตรมหาบัณฑิตสาขาความสัมพันธ์ระหว่างประเทศจากมหาวิทยาลัยเยล

อาชีพ
-----

### เอกอัครราชทูตสหรัฐประจำเคนยา

โกเด็กเป็นเอกอัครราชทูตสหรัฐประจำเคนยาระหว่างปี 2013-2019 ก่อนหน้านี้เขาเคยดำรงตำแหน่งอุปทูตประจำสถานทูตสหรัฐในกรุงไนโรบี ประเทศเคนยาในปี 2012

### เอกอัครราชทูตสหรัฐประจำประเทศไทย

เมื่อวันศุกร์ที่ 1 เมษายน 2022 ประธานาธิบดีโจ ไบเดน เสนอชื่อโกเด็กให้เป็นเอกอัครราชทูตสหรัฐประจำประเทศไทยคนใหม่ การพิจารณาการเสนอชื่อของเขามีขึ้นในวันพุธที่ 12 กรกฎาคม 2022 โดยคณะกรรมาธิการด้านความสัมพันธ์ระหว่างประเทศวุฒิสภา คณะกรรมการรายงานการเสนอชื่อของเขาต่อวุฒิสภาในวันพุธที่ 3 สิงหาคม 2022 เขาได้รับความเห็นชอบจากวุฒิสภาผ่านการลงคะแนนเสียงในวันพฤหัสบดีที่ 4 สิงหาคม 2022 โกเด็กถวายอักษรสาส์นตราตั้งแด่พระบาทสมเด็จพระวชิรเกล้าเจ้าอยู่หัว ณ พระที่นั่งอัมพรสถาน เมื่อวันศุกร์ที่ 7 ตุลาคม 2022

ชีวิตส่วนตัว
------------

ตั้งแต่ปี 1986 โกเด็กแต่งงานกับลอรี จี. แมกนุสสัน เขาสามารถพูดภาษาฝรั่งเศสและภาษาเยอรมันได้

อ้างอิง
-------

1. ↑  Robert Frank Godec (1956–)
2. ↑  U.S. ambassador to Kenya: Who is Robert Godec?. AllGov.com. Accessed March 13, 2015.
3. ↑  Ambassador Robert F. Godec เก็บถาวร 2016-04-30 ที่ เวย์แบ็กแมชชีน. Embassy of the United States, Nairobi, Kenya. Accessed March 13, 2015.
4. ↑  Robert F. Godec: U.S. Ambassador to Kenya. Office of Website Management, Bureau of Public Affairs, for the U.S. Department of State. Accessed March 13, 2015.
5. ↑  Ambassador Robert F. Godec: Acting Assistant Secretary - Bureau of African Affairs. Office of Website Management, Bureau of Public Affairs, for the U.S. Department of State. Accessed January 25, 2021.
6. 1 2  "Godec, Robert". *www.allgov.com*. สืบค้นเมื่อ February 6, 2021.`{{cite web}}`: CS1 maint: url-status (ลิงก์)
7. ↑  "Robert F. Godec". *United States Department of State* (ภาษาอังกฤษแบบอเมริกัน). สืบค้นเมื่อ February 6, 2021.
8. ↑  "| Undergraduate, U.Va". *college.as.virginia.edu*. สืบค้นเมื่อ February 6, 2021.
9. 1 2  "President Biden Announces Key Nominees". *The White House*. 1 April 2022. สืบค้นเมื่อ 21 July 2022.
10. ↑  "PN1937 - Nomination of Robert F. Godec for Department of State, 117th Congress (2021-2022)". *www.congress.gov*. 4 August 2022. สืบค้นเมื่อ 5 August 2022.
11. ↑  พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้ เอกอัครราชทูตต่างประเทศประจำประเทศไทย เฝ้าทูลละอองธุลีพระบาท ถวายพระราชสาส์นตราตั้ง และอักษรสาส์นตราตั้ง
12. ↑  "Congressional Record (Bound Edition), Volume 152 (2006), Part 7 - EXECUTIVE REPORTS OF COMMITTEES". *www.govinfo.gov*. สืบค้นเมื่อ February 6, 2021.
ซีรีส์มังงะญี่ปุ่น

***ซูปินามาราดะ!*** (ญี่ปุ่น: スピナマラダ!; โรมาจิ: *Supinamarada!*) เป็นซีรีส์มังงะญี่ปุ่นแนวกีฬา แต่งเรื่องและวาดภาพโดยซาโตรุ โนดะ เป็นเรื่องราวเกี่ยวกับนักสเกตลีลาผู้ย้ายมาอยู่ฮกไกโดหลังการเสียชีวิตของแม่ และเริ่มเล่นฮอกกี้น้ำแข็ง

ซีรีส์มังงะตีพิมพ์ในนิตยสาร*ยังจัมป์รายสัปดาห์*ตั้งแต่เดือนกรกฎาคม พ.ศ. 2564 ถึงพฤศจิกายน พ.ศ. 2565 *ซูปินามาราดะ!*ไม่ประสบความสำเร็จในด้านยอดขายในฐานะซีรีส์มังงะเรื่องแรกของโนดะ แต่จากเสียงชื่นชมต่อผลงานซีรีส์มังงะเรื่องถัดมาของโนดะคือ*โกลเดนคามุย* ทำให้มีการพิจารณานำซีรีส์มังงะ*ซูปินามาราดะ!*มาวาดใหม่อีกครั้ง ซีรีส์มังงะเปิดตัวใหม่ในชื่อเรื่องว่า ***ด็อกส์เรด*** (ญี่ปุ่น: ドッグスレッド; โรมาจิ: *Doggusureddo*) เริ่มตีพิมพ์ในนิตยสาร*ยังจัมป์รายสัปดาห์*ในเดือนกรกฎาคม พ.ศ. 2566

หมายเหตุ
--------

1. ↑  แผลงมาจากศัพท์ของกีฬาฮอกกี้น้ำแข็งว่า spinorama (*ซูปินารามะ* ในภาษาญี่ปุ่น) สะกดเหมือนกับพูดด้วยภาษาถิ่นฮกไกโด

อ้างอิง
-------

1. ↑  "漫画家・野田サトルさん". *Asahi Shimbun* (ภาษาญี่ปุ่น). January 8, 2017. สืบค้นเมื่อ December 7, 2019.
2. ↑  "野田サトル氏インタビュー記事よ". *Breakaway* (ภาษาญี่ปุ่น). August 1, 2011.
**กรรญกฤต อรรควงษ์** (ชื่อเล่น : **ฟิล์ม**) เป็นนักแสดงและนายแบบชายชาวไทย ในสังกัดช่อง 7HD มีผลงานละครที่เป็นที่รู้จักและโด่งดังอย่าง *พริกกับเกลือ* และ *ปล้นลอยฟ้า*

ประวัติ
-------

กรรญกฤต ชื่อเดิม ณัฐกวี บุญประเสริฐ ชื่อเล่นฟิล์ม เกิดเมื่อวันที่ 25 เมษายน พ.ศ. 2538 มีบ้านเกิดอยู่ที่ต.หาดเจ้าสำราญ อ.เมือง จังหวัดเพชรบุรี บิดาชื่อณรงค์ บุญประเสริฐ มารดาชื่อชนันภัทร ขุนวิชัยชญานนท์ (ชื่อเดิมสหรัส อควงษ์) มีพี่สาว1คนชื่อไอลดา บุญประเสริฐ(ฟาร์ม) บิดาเป็นผู้ตั้งชื่อเล่นเพราะเป็นคนชอบถ่ายรูปและปลูกต้นไม้จึงตั้งชื่อเพื่อให้คล้องจองพี่น้องฟาร์มฟิล์ม ฟิล์มจบการศึกษาระดับปริญญาตรี จากคณะบริหารธุรกิจ มหาวิทยาลัยรังสิต งานอดิเรกที่เขาชอบทำ คือการเข้าวัดทำบุญ สมัยเด็กชอบเข้าวัดเพราะวัดบางทะลุอยู่ใกล้บ้านและปู่ย่าชอบเข้าวัด ฟิล์มจึงมีโอกาสเข้าวัดทำบุญสม่ำเสมอ ,กิจกรรมโปรดอีกอย่างคือการเดินทางแคมปิ้ง มีช่องยูทูปของตัวเองเพื่ออัปเดตไลฟ์สไตล์และเที่ยวธรรมชาติแบบลุยๆชื่อช่องว่า The Blackpacker ฟิล์มถ่ายเองและตัดต่อคลิปด้วยตัวเอง เขาชื่นชอบการออกกำลังกายโดยการวิ่ง, สีที่ชอบ คือ สีดำ, อาหารที่ชอบ คือ พิซซ่าฮาวายเอี้ยน, ผลไม้ที่ชอบ คือ กล้วย ทุเรียน มะม่วง, ของสะสมของเขา คือ การเริ่มสะสมนาฬิกาปี 38 และความสามารถพิเศษ คือ ร้องเพลง และเล่นกีต้าร์ ฟิล์มเคยมีน้ำหนักเยอะและลดได้ 20กิโล เพราะความตั้งใจที่จะมีสุขภาพที่ดี เป็นคนที่มุ่งมั่นและตั้งใจคนหนึ่ง 

### การทำงาน

ฟิล์ม กรรญกฤตเริ่มเข้าสู่วงการจากการมาแคสที่สถานี แล้วผ่านการแคสทันที หลังจากนั้นจึงได้เซ็นสัญญาเป็นนักแสดงที่สถานีโทรทัศน์กองทัพบกช่อง 7 ตอนนี้เขามีผลงานที่เป็นที่รู้จักคือ *พริกกับเกลือ* ในบทบาท "ยอดชาย" และ*ปล้นลอยฟ้า* ในบทบาท "คมกริช" และ "SKY RAIDER" ซึ่งละครปล้นลอยฟ้าถือว่าเป็นละครบู๊เรื่องแรกและการได้เป็นพระเอกหลังข่าวเต็มตัวครั้งแรกของเขาและน่ายินดีที่ได้ร่วมงานกับคุณอาฉลอง ภักดีวิจิตร ศิลปินระดับชาติ(คุณปู่ของฟิล์มชื่นชอบละครของคุณอาฉลองมาก)การร่วมงานกับคุณอาถือเป็นประสบการ์ณที่ดีมากและได้เรียนรู้การทำงานจากท่านซึ่งนับว่ากรรญกฤตเป็นอีกหนึ่งนักแสดงหน้าใหม่ที่น่าจับตามองทั้งความหล่อคมเข้ม มาดเนี้ยบ แบบไทยๆ และการแสดง

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | บทบาท |
| --- | --- | --- |
| 2559 | *น้องใหม่ร้ายบริสุทธิ์* | ฟิล์ม |

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| ปี | เรื่อง | บทบาท |
| --- | --- | --- |
| 2564 | *พริกกับเกลือ* | ยอดชาย ดีเสมอ |
| *ปล้นลอยฟ้า* | คมกริช / SKY RAIDER |
| 2565 | *ป้อมปางบรรพ์* | แสน |

### ละครสั้น

* ละครสั้นทั้งหมดด้านล่างนี้ออกอากาศทางช่อง 7 เอชดี

| ปี | เรื่อง | บทบาท |
| --- | --- | --- |
| 2565 | ฟ้ามีตา ตอน *เป็นทุกอย่างให้เธอแล้ว* | ปลัดวิเชียร |

อ้างอิง
-------

1. 1 2 3  "เปิดวาร์ปพระเอกหลังข่าวป้ายแดง "ปล้นลอยฟ้า" หรือ "ฟิล์ม กรรญกฤต" หล่อธรรมชาติมาก | daradaily". *www.daradaily.com*.
2. 1 2 3  "7HDSocietyFc7". *www.facebook.com*.
3. 1 2 3  Co.LTd, BBTV New Media. "ฟิล์ม กรรญกฤต อรรควงษ์ - ประวัติ งานละคร รูปถ่าย instagram ตารางงาน ฟิล์ม กรรญกฤต อรรควงษ์". *Ch7 Stars Society*.
**บุปผา กิ่งชัชวาลย์** หรือ นามสกุลเดิมคือ **ธรรมบุตร** (ชื่อเล่น โอ๋) อดีตนักร้องหญิงชาวไทย จบการศึกษาจากโรงเรียนวัฒนาวิทยาลัย, โรงเรียนเตรียมอุดมศึกษา, ระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ และปริญญาโททางคอมมิวนิเคชันส์ มหาวิทยาลัยไฟร์ ฟิลด์ (Fair Field) ประเทศสหรัฐอเมริกา

เริ่มฝึกเล่นอิเลคโทนตั้งแต่อายุ 6 ขวบที่โรงเรียนสยามกลการ จนได้รับรางวัลแชมป์อิเลคโทนมาหลายรางวัล อีกทั้งยังสนใจการร้องและแต่งเพลงตั้งแต่ชั้นมัธยมศึกษา จนได้เสนอผลงานแต่งเพลง ร้องเพลงและเล่นดนตรีให้กับคุณระย้า ประเสริฐ พงษ์ธนานิกร เจ้าของค่ายเพลงรถไฟดนตรีในขณะที่เธอยังทำงานที่บริษัทโฆษณา จนได้ออกอัลบั้มชุดแรกในปี พ.ศ. 2530 ในชื่อจริงของเธอ *บุปผา ธรรมบุตร* ซึ่งได้ปรากฏสู่สายตาผู้ฟังในรูปแบบร้องเพลงพร้อมทั้งเล่นเปียโน และเป็น *Singer-Songwriter* โดยมีเพลงดังที่เธอแต่งเองสมัยเรียนคือ *ห่างรัก* และอีกเพลงดังที่ร้องคู่กับภูสมิง หน่อสวรรค์ คือเพลง *เราสองคน* ต่อมาจึงได้ออกอัลบั้มชุดที่สองชื่อ *Everywhere’s Music* ตามด้วย *วันนี้ดีจัง* หลังจากที่ได้หมดสัญญากับรถไฟดนตรีจึงหันเหไปทำธุรกิจจิวเวอร์รี่จนได้พบกับเต๋อ เรวัต พุทธินันท์ ซึ่งได้ชวนให้เธอออกอัลบั้มกับค่ายแกรมมี่ ชื่อชุด *Love Avenue* โดยส่วนใหญ่เธอร้องเพลงฝรั่ง แต่มีเพลงไทยชื่อ *เธอบอกให้ลืม* ที่เธอแต่งเอง ได้รับความนิยมมากที่สุดในอัลบั้มนี้ 

บุปผาเคยเป็นครูสอนดนตรีที่สยามกลการ และเคยทำงานฝ่ายประสานงานกิจกรรมพิเศษของบริษัทแกรมมี่ เอนเตอร์เทนเมนท์ จำกัด ปัจจุบันมีกิจการส่วนตัวเป็นเจ้าของร้าน ซินเซีย จิวเวลรี่ ซึ่งเธอออกแบบเครื่องประดับด้วยตนเอง 

ชีวิตส่วนตัว สมรสกับ กอบชัย กิ่งชัชวาลย์ มีบุตรและบุตรีด้วยกัน คนโตเป็นลูกสาวชื่อ พลอย จิตติกา กิ่งชัชวาลย์ คนกลางเป็นลูกสาวชื่อ เพชร ชนิสา กิ่งชัชวาลย์ และลูกชายคนเล็กชื่อ พร้อม ฐิติภัทร กิ่งชัชวาลย์

ผลงาน
-----

### อัลบั้มเพลง

* **อัลบั้ม บุปผา ธรรมบุตร (พ.ศ. 2530)**
	1. เราสองคน (Ft.ภูสมิง)
	2. กระจกจำ
	3. ห่างรัก
	4. อยากแต่งเพลงรัก
	5. หวังไว้
	6. ล่มเรือรัก
	7. กลัวเก้อ
	8. เรื่องเก่าๆ
	9. Memory
	10. Somewhere In Time
* **อัลบั้ม Everywhere Music (พ.ศ. 2531)**
	1. Don't It Make My Brown Eyes Blue
	2. Because
	3. Nothing Gonna Change My Love for You
	4. Boulivard
	5. I Know Him So Well
	6. I Don't Want To Talk About It
	7. You Needed Me
	8. Desperado
	9. I've Never Been To Me
	10. Casablanca
	11. Crocodile Rock
	12. Everywhere's Music
* **อัลบั้ม วันนี้ดีจัง (พ.ศ. 2532)**
	1. สบายอยู่แล้ว
	2. จริงใจหรือเปล่า
	3. วันนี้ดีจัง
	4. ขอคิดอีกที
	5. ไม่อาจเหมือนเดิม
	6. คิดถึงเธอ
	7. สายฝนกับน้ำตา
	8. คิดข้างเดียว
	9. ผู้หญิงวันใหม่
	10. ในใจ
* **อัลบั้ม Love Avenue - ทางสายรัก (พ.ศ. 2535)**
	1. รู้ว่ามันไม่จริง
	2. รักร้าวในหมอกควัน
	3. Right Here Waiting
	4. Eternal Flame
	5. Knife
	6. Smoke Gets In Your Eyes
	7. Sometimes When We Touch
	8. เธอบอกให้ลืม
	9. วันเก่า-วันใหม่
	10. Just The Way You Are
	11. Unchained Melody
	12. Greatest Love Of All
	13. Careless Whisper
	14. Cavatina

#### รางวัล

* รางวัลกรังด์ปรีซ์ จากเพลง ***เอเวอรี่แวร์ส มิวสิค*** จากการประกวด ***สยามป๊อปปูล่า ซองเฟสติวัล 1981***
* แชมป์อิเล็กโทน จากการประกวด ***อิเล็กโทน ยามาฮ่า*** ที่จัดขึ้นโดยสยามกลการ
* รองชนะเลิศแชมป์อินเตอร์เนชั่นแนล อิเล็กโทน กรังด์ปรีซ์ ณ กรุงโตเกียว ประเทศญี่ปุ่น
* แชมป์เซาท์อีสต์เอเชีย ***อิเล็กโทน เฟสติวัล***

อ้างอิง
-------

1. ↑  บุปผา ธรรมบุตร
2. ↑  ประวัติ บุปผา กิ่งชัชวาลย์[*ลิงก์เสีย*]
ระวังสับสนกับ วัดเจดีย์ (ไอ้ไข่)

**วัดเจดีย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานสกา อำเภอลานสกา จังหวัดนครศรีธรรมราช

วัดเจดีย์มีประวัติเชื่อมโยงกับไอ้ไข่เทวดาเด็กและหลวงปู่ทวดเหยียบน้ำทะเลจืด บ้างเชื่อว่าเป็นที่กำเนิดตำนานไอ้ไข่อย่างแท้จริง นอกจากนั้นวัดยังมีต้นมังคุด อายุ 100 ปี ซึ่งมีประวัติศาสตร์เชื่อมโยงกับ "หลวงพ่อมังคุด" หรือพระคุด พระพุทธรูปศักดิ์สิทธิ์คู่วัด เป็นพระพุทธรูปปางมารวิชัยสร้างเมื่อสมัยกรุงสุโขทัย เจดีย์ทรงระฆังของวัด ด้านล่างประดิษฐานพระพุทธรูปประทับยืนในซุ้มทั้ง 4 ด้าน

เรื่องเล่าประวัติของวัดกล่าวว่าราวสมัยอยุธยา ชาวบ้านได้พบเจดีย์ห้ายอดในป่า จึงไปเล่าให้หลวงพ่อรุตวัดตรงควน หลวงพ่อจึงชักชวนชาวบ้านซ่อมแซมเจดีย์นี้ ต่อมาหลวงพ่อรุตได้ย้ายจากวัดตรงควนมาที่ตั้งของเจดีย์องค์ที่ได้รับการซ่อมแซมนี้ สร้างวัดใหม่ชื่อว่า "วัดเจดีย์" ส่วนวัดตรงควนได้ปล่อยร้างไป

สำนักงานพระพุทธศาสนาแห่งชาติระบุว่าวัดเจดีย์ตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539

อ้างอิง
-------

1. ↑  "'วัดเจดีย์' เมืองคอนสร้างวัตถุมงคล'ไอ้ไข่มหาเจดีย์' รุ่น 'อัครมหาเศรษฐี'". แนวหน้า.
2. ↑  "สาธุชนหลั่งไหลทำบุญ วันส่งตายาย แน่นวัดเจดีย์ลานสกา วัดแห่งพระบารมีพระมังคุด จังหวัดนครศรีธรรมราช (มีคลิป)". ทีนิวส์.
3. ↑  "พระมังคุด วัดเจดีย์". สมาคมท่องเที่ยวชุมชนอำเภอลานสกา.
4. ↑  กรมศิลปากร. "วัดเจดีย์" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 4 สิงหาคม 2566. เข้าถึงจาก
5. ↑  "ชื่อบ้านนามเมือง อำเภอลานสกา" (PDF). p. 22.
6. ↑  "วัดเจดีย์". สำนักงานพระพุทธศาสนาแห่งชาติ.